Foto: TASS Rossiya prezidenti Vladimir Putin Vashingtonning harakatlariga javoban AQSh diplomatlari va konsullik vakillarini RFdan chiqarishni joiz deb bilmadi. Bu haqida TASS agentligi xabar berdi. Rossiya Federatsiyasi AQShga javob qaytarish huquqini o‘zida qoldirib, "oshxona" diplomatiyasi darajasiga tushmaydigan bo‘ldi. Shuningdek Putin AQShning amaldagi prezidenti Barak Obama va yangi saylangan prezident Donald Trampni Rojdestvo bayrami bilan qutladi. Bundan avval TIV rahbari Sergey Lavrov idora Rossiya prezidenti Vladimir Putinga 35 nafar amerikalik diplomatni mamlakatdan chiqarib yuborish taklifini kiritgani to‘g‘risida xabar berilgan edi.